Wadi Rum

**Wadi Rum** (arabisk وادي رم) òg kalla **Månedalen** (arabisk وادي القمر) er ein dal som har skjert seg ut i sandstein og granitt sør i Jordan, 60&nbsp;km aust for Akaba. Han er den største wadien i Jordan. Namnet Rum kjem truleg frå ei arameisk rot som tyder 'høg'.

## Historie

Wadi Rum har vore busett av mange kulturar sidan førhistorisk tid, og mange av dei har etterlate seg spor i form av helleristingar og tempel, inkludert nabatearane.

I vesten er Wadi Rum mest kjend for tilknytinga til den britiske offiseren T.E. Lawrence, som kryssa området mange gonger under arabaropprøret i 1917&ndash;18. I 1980-åra vart ein av steinformasjonane i Wadi Rum kalla «Dei sju visdomssøylene» eller boka til Lawrence, som han skreiv etter boka, sjølv om 'Dei sju søylene' som vert omtalte i boka ikkje har noko med Rum å gjere.

## Geografi
Området er sentrert kring dalen Wadi Rum. Det høgaste punktet i Jordan er Um Dami på 1840 moh., og ligg 30&nbsp;km sør for landsbyen Wadi Rum. På ein klår dag er det mogeleg å sjå Raudehavet og grensa til Saudi-Arabia frå toppen.

Jabal Rum (1734 moh.) er det nest høgaste punktet i Jordan og den høgaste toppen sentralt i Rum, og stig direkte opp frå Rumdalen ovanom Jebel um Ishrin, som er kring éin meter lågare.

Det finst mange helleristingar på veggane i Khaz'ali-kløfta som syner menneske og antiloper, datert attende til thamudisk tid. Landsbyen Wadi Rum har nokre hundre beduinske innbyggjarar med geitehårstelt og betonghus, ein skule for gutar, ein for jenter, nokre få butikkar og hovudkvarteret til Ørkenpatruljen.

## Turisme
Wadi Rum er heimstaden til Zalabia-beduinar, som arbeider med klatrarar og turgåarar, og har utvikla ein økoturisme i området, som no er hovudkjelda deira. Område er eit av dei viktigaste turistmåla i Jordan, med stadig fleire utlendingar, særleg fjellklatrarar og fjellturistar, men òg for kamel- eller hestesafari, eller folk som berre er på dagstur frå Akaba eller Petra.

## Filmar
Fleire filmar er spelte inn dette området:

**[[filmen Lawrence of Arabia|Lawrence of Arabia]]* - David Lean filma det meste av filmen sin frå 1962 i Wadi Rum.
* *[[filmen Red Planet|Red Planet]]* - Wadi Rum vart nytta so overflata på Mars i denne filmen frå 2000.
* *[[Passion in the Desert]]* - 1998
* * The Face* - BBC-film om fjellklatring i Rum. 
* * [[Transformers: Revenge of the Fallen]] * - representert for å vere i Egypt
* * [[The Frankincense Trail]] * - scenar frå tog og frå lufta. 
* * [[filmen Prometheus (2012)|Prometheus]] * - scenar frå Alien-planeten
* * [[Krrish 3]] * - songen 'Dil Tu Hi Bata'

## Galleri

Fil:Wadi Rum in Jordan.JPG|Wadi Rum-ørkenen
Fil:GabelRum01 ST 07.JPG|Utsyn frå toppen Jabal Rum
Fil:Seven Pillars 2008_e5.jpg|«Dei sju visdomssøylene»
Fil:WadiRumPetroglyphs.jpg|Thamudiske inskripsjonar i Wadi Rum
Fil:20100927 wadi rum007.JPG|Wadi Rum turistsentral
Fil:Wadi Rum BW 6.JPG|Eit nabateisk tempel i Wadi Rum
Fil:Wadi Rum Formation.jpg|Ein sandsteinsformasjon i Wadi Rum
Fil:Wadi Rum Rock Bridge.jpg| Jabal Umm Fruth-brua er ei av fleire steinbruer i Wadi Rum


## Kjelder

**Denne artikkelen bygger på «[[:en:Wadi Rum|Wadi Rum]]» frå ,  den 3. oktober 2015.* 
*** oppgav desse kjeldene:*

## Bakgrunnsstoff